Lolland-Falsters Stifts-Tidende, 1812-02-11
En Favn Brænde i Nakskov koster nu 600 Rd. Heri Mariboe kan den dog faaes for 24 a 25 Rd. Formedelst Veienes Ufremkommelighed til Hyllekrog, over svag Jis, noget Sne og dybe Vand indfandt sig kun faae Kjøbere til den i Stiftsavisen No. 9 bekjendtgjorde Auction over det strandede Skib Hilberdine med dets Jnventarier o. s. v. Paa Grund heraf blev Auctionen over samme fortsadt Dagen efter paa Rødbye Raadstue, dog med den Forbeholdenhed, at de gjorte Bud skulle indstilles til Rhederiets nærmere Approbation. De Tilbagekjørendes Skjebne den første Auctions Dag fra Hyllekrog lignede et SlagsArgonautisk Log. De syntes snarere at seile end at kiøre, Sie voluere parcæ, Spørgsmaal. Hvorfor blev der i Hillested under Grevskabet Knutenborg kun ringet sammen med 1 Klokke, Fastelavns Søndag d. A., da dog Kirken fra ældgammel Tid af har været forsynet med 2de? Mangler den ene behørig Smørrelse eller beqvemt Reb til at ringe med Dersom de tvende sidst omtalte Poster skulle være Tilfældet, kan da Kirketienden, der i disse Tider er saa saare indbringende, ikke kaste lidt Smørrelse eller et Reb af sig? (Af Dagen.) Vist nok have mange blandt Landmænd vundet betydelig ved de stigende Priser, men at denne Gevinst ogsaa ansees ofte for større end den er, vil enhver Upartisk tilstaae, som sammenligner Jndtægter og Udgivter med hinanden. Et eneste Exempel vil oplyse dette: J Aaret 1791 gieldte Rug 16 a 17 Mk., Byg 9 a 10 Mk., og Havre 1 Rd. for Tønden; Tjenestefolkenes Løn var samme Tid for en duelig Karl 16 a 20 Rd., en voxen Pige 7 Slettedaler, og en Dreng 5 Rd. J Aaret 1812 er med de stigende Sædepriser Folkelønnen saaledes steget paa Landet, at en duelig Karl faaer 100 Rd., en Pige 60 Rd., en Dreng 30 Rd., foruden visse særdeles Betingelser, saasom Træskoe, Uld, Hør, ne. Og enhver Forpagter, Herremand eller Præst, som ikke fra 1ste Maji vil indgaae disse Lønninger, maa savne Folk, og i sin Tid lide derunder. Lægges hertil det mindre Overskud som Landmanden i Aar har at sælge, saa indsees let at det i Aar gielder som tilforn: den Formuende vinder og den Fattige taber. At Tidernes Kostbarhed ikke hindrer Folkeformerelsen, finder man endnu overalt paa Landet. Unge Mennesker træde ind i Ægtestand og have hverken at sidde eller ligge paa. Som Jndsidderes Jndsiddere forøge de Familien, og naar Manden i sit 21de Aar afgaaer til sin skyldige Bestemmelse, sidder Konen med 2 a 3 smaa uopdragne Børn tilbage, der vorde Fattigvæsenet til Byrde. Saa gavnligt det er for Staten, at Folkeformerelsen tager til med nyttige Næringsveie, saa skadeligt maa det altid blive, at fylde Landet med Stoddere. Naar enhver Dreng kan træde ind i Ægtestand, uden mindste Udsigter til at ernære sig, maae Familien blive Stoddere; hvilket Exempler paa Landet bevise. (Af Kbhavns Skilderie.) Jngen Stiftelse i Danmark synes at hvile paa en fastere Grundvold end det Classenske Fideicommis Dets Godser i Falster, som med Rette ansees for en sikkrere Kilde end Renter af Capitaler, anføres i Directionens sidste Jndberetning til Kongen, med deres Forbedringer og Tilkjøb indtil Datum, som for 20 Aar siden, til 393,478 Rd. 24 s. Men efter nærværende Priser kan man uden Overdrivelse anslaae dem til en Værdie af 4 til 5 Millioner Rigsdaler, da endog det mindste af disse Godser nyligen af Sagkyndige er bleven vurderet for 1,300,000 Rd.